Norint gauti finansavimą saulės elektrinei reikia užpildyti paraišką apvis sistemoje, paskelbto kvietimo metu.
ES parama skirta fiziniams asmenims, ketinantiems įsirengti saulės elektrines privačioje valdoje arba įsigyti jas iš saulės parkų. Paramą saulės elektrinėms administruoja aplinkos projektų valdymo agentūra (APVA). Parama skiriama ir planuojantiems didinti jau įrengtas saulės elektrines, maksimali kompensacija skiriama už 10 kW įrengtą galią. APVA paramos suma tiesiogiai priklauso nuo įrengtos saulės elektrinės galios.
Gyventojai, rinkdamiesi kvietimą, pirmiausia turi atsižvelgti į tai, ar įsirengiama nauja saulės elektrinė, ar tik didinama esamos elektrinės galia. Taip pat kvietimo pasirinkimas priklauso nuo to, kuriame regione yra jo nuosavybės teise valdomas elektros vartojimo objektas – Sostinės regione (Elektrėnų, Šalčininkų, Širvintų, Švenčionių, Trakų, Ukmergės, Vilniaus rajonų bei Vilniaus miesto savivaldybėse) ar Vidurio ir Vakarų Lietuvos regionų (Alytaus, Kauno, Klaipėdos, Marijampolės, Panevėžio, Šiaulių, Tauragės, Telšių ir Utenos apskričių) savivaldybėse.
Projektus gyventojai turės įgyvendinti per 9 mėn. nuo paraiškos pateikimo dienos.
Daugiau informacijos apie paramą rasite čia: https://greenup.lt/parama-saules-elektrinems
Daugiau informacijos apie esamus ir  būsimus kvietimus galite rasti čia: https://apva.lrv.lt/lt/aktualus-kvietimai-330/